Samarqand viloyati hokimi Erkinjon Turdimovning navbatdagi sayyor qabuli 26 aprel kuni bo‘lib o‘tadi. Bu haqda Kun.uz’ga viloyat hokimligi matbuot xizmati ma’lum qildi. «26 aprel kuni soat 9:00 dan boshlab Samarqand shahri, Amir Shohmurod ko‘chasi, 73-uy manzilida joylashgan Samarqand viloyat o‘yin turlari va yengil atletika bo‘yicha ixtisoslashtirilgan bolalar-o‘smirlar sport maktabiga qarashli Chim ustida xokkey sport kompleksida Samarqand shahar aholisi uchun navbatdagi sayyor qabulimni o‘tkazaman. Fikr, mulohaza yoki takliflaringiz bo‘lsa sayyor qabulda ishtirok etib, bildirishingiz mumkin», — deyiladi viloyat hokimi rasmiy saytidagi e’londa. Eslatib o‘tamiz, ilgari Samarqand, Jizzax va Sirdaryo viloyatlari sektor rahbarlarining shaxsiy sayyor qabullari jadvali e’lon qilingan edi.